stanford-oval/wikipedia huggingface dataset:
Pikaluistelu talviolympialaisissa 2006
Naiset > Joukkuetakaa-ajo

16. helmikuuta
| Sija | Maa | Joukkue | Aika |
| --- | --- | --- | --- |
| 1 |  | Daniela Anschütz Thoms Anni Friesinger Lucille Opitz Claudia Pechstein Sabine Völker | 3.01,25 |
| 2 |  | Kristina Groves Clara Hughes Cindy Klassen Christine Nesbitt Shannon Rempel | 3.02,91 |
| 3 |  | Jekaterina Abramova Varvara Baryševa Galina Lihatšova Jekaterina Lobyševa Svetlana Vysokova | - |
Kanada pudotti välierissä Japanin 3,82 sekunnilla ja Venäjä voitti B-finaalissa pronssin ajettuaan Japanin kiinni. Saksan joukkue teki tasaista työtä koko ajan ja voitti loppukilpailussa Kanadan 1,6 sekunnilla.
Naiset > 1 000 m

19. helmikuuta
| Sija | Maa | Kilpailija | Aika |
| --- | --- | --- | --- |
| 1 |  | Marianne Timmer | 1.16,05 |
| 2 |  | Cindy Klassen | 1.16,09 |
| 3 |  | Anni Friesinger | 1.16,11 |
Kilpailun 11. parissa luistellut Timmer, joka 500 metrillä hylättiin väärin tuomitun varaslähdön takia, sai balsamia haavoilleen olympiakullan myötä. Kilpailu oli tasainen ja kaikki mitalistit mahtuivat kuuden sekunnin sadasosan sisään. Eräs ennakkosuosikeista, Venäjän Svetlana Žurova, jäi seitsemänneksi.
Naiset > 1 500 m

22. helmikuuta
| Sija | Maa | Kilpailija | Aika |
| --- | --- | --- | --- |
| 1 |  | Cindy Klassen | 1.55,27 |
| 2 |  | Kristina Groves | 1.56,74 |
| 3 |  | Ireen Wüst | 1.56,90 |
Naiset > 5 000 m

25. helmikuuta
| Sija | Maa | Kilpailija | Aika |
| --- | --- | --- | --- |
| 1 |  | Clara Hughes | 6.59,07 |
| 2 |  | Claudia Pechstein | 7.00,08 |
| 3 |  | Cindy Klassen | 7.00,57 |
XX talviolympialaisten kilpailutapahtumat
Alppihiihto
|
Ampumahiihto
|
Curling
|
Freestylehiihto
|
Jääkiekko
|
Kaukalopikaluistelu
|
Lumilautailu
|
Ohjaskelkkailu
|
Pikaluistelu
|
Pohjoismaiset hiihtolajit
|
Rattikelkkailu
|
Skeleton
|
Taitoluistelu
Pikaluistelu olympialaisissa
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 |
2006 |
2010 |
2014 |
2018 |
2022
Aila Haikkonen

Aila Haikkonen (s. 28. heinäkuuta 1962 Lavia) on suomalainen pikajuoksija, jota valmensivat Sakari Sulamäki ja Tapio Kesänen. Hän edusti aktiiviurallaan Lahden Ahkeraa, Porin Tarmoa ja Lavian Kisaa. Hän saavutti Kalevan kisoista 400 metrin matkalta kolme hopeaa (1992, 1994 ja 1995) ja yhden pronssin (1988)  sekä 100 metriltä yhden pronssin (1986).  Hänen ennätyksensä 400 metrin matkalta on 53,26 ja 100 metriltä 11,87.
Abdoulaye Diagne-Faye

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Abdoulaye Diagne-Faye
Syntymäaika: 26. helmikuuta 1978 (ikä 46)
Syntymäpaikka: Rufisque, Senegal
Maajoukkue
| 2004 - 2010 | Senegal | 22 | (2) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 14.1.2023.
Abdoulaye Diagne-Faye (s. 26. helmikuuta 1978 Rufisque) on senegalilainen entinen jalkapalloilija, pelipaikaltaan puolustaja. Hän lopetti uransa 2017.
Seuraura

Abdoulaye Fayen ensimmäinen eurooppalainen seura oli Ranskan Ligue 1:ssa pelaava RC Lens, jonka kirjoilla hän oli 2002 - 2006. Siellä hän pelasi 44 ottelua. Hänet lainattiin 2004 - 2005 Ligue 1:een nousseeseen FC Istresiin, jossa hän pelasi 28 ottelua. Hän pelasi Englannin Valioliigan Bolton Wanderersissa 2005 - 2007, ensimmäisen vuoden lainalla. Hän pelasi 72 ottelua, joissa hän teki kolme maalia. Hän siirtyi elokuussa 2007 vuodeksi toiseen Valioliigaseuraan, Newcastle Unitediin, jossa hän oli kentällä 24 ottelussa tehden yhden maalin. Pisimpään hän pelasi Valioliigassa Stokessa 2008 - 2011. Siellä hänelle kertyi 84 ottelua ja kuusi maalia. Kaudeksi 2011/12 hän siirtyi sarjatasoa alemmaksi Englannin Mestaruussarjaan West Hamin joukkueeseen, jossa otteluita tuli 29. Hän oli nostamassa kaudella 2012/13 Hull Cityä Valioliigaan pelaten 31 peliä kauden 46 ottelusta. Seuraavalla pelikaudella hän pääsi Valioliigassa kentälle vain kolmessa ottelussa. Hänen uransa viimeinen seura oli 2015 - 2017 Malesian Valioliigan Sabah FC.
Maajoukkueura

Abdoulaye Fayen ensimmäinen esiintyminen Senegalin maajoukkueessa tapahtui 20. elokuuta 2004 jalkapallon MM-kisojen Afrikan karsinnoissa Togoa vastaan. Ensimmäisen maajoukkuemaalinsa hän teki 26. maaliskuuta 2005 Liberiaa vastaan. Vuosien 2004 - 2010 aikana hän pelasi yhteensä 22 maaottelua tehden niissä kaksi maalia.
1781

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

13. maaliskuuta – William Herschel löysi Uranuksen.
28. syyskuuta – 19. lokakuuta – Yorktownin piiritys, Yhdysvaltain vapaussodan viimeinen suuri taistelu, päättyi amerikkalaisten voittoon.
Immanuel Kantin kuuluisin kirja Puhtaan järjen kritiikki ilmestyi
Messierin luettelo julkaistiin
Kuolleita

4. helmikuuta – Josef Mysliveček, tšekkiläinen säveltäjä (s. 1737)
15. helmikuuta – Gotthold Ephraim Lessing, saksalainen runoilija (s. 1729)
25. helmikuuta – Tuomas Ragvaldinpoika Suikkanen, suomalainen kirkonrakentaja (s. 1713)
17. maaliskuuta – Johannes Ewald, tanskalainen teologi, kirjailija (s. 1743)
18. maaliskuuta – Anne Robert Jacques Turgot, ranskalainen taloustieteilijä ja valtiomies (s. 1871)
3. huhtikuuta – Johann Anton Güldenstädt, baltiansaksalainen luonnontieteilijä ja tutkimusmatkailija (s. 1745)
7. toukokuuta – Anders Wesström, ruotsalainen säveltäjä, urkuri ja viulisti (s. 1720 tai 1721)
14. toukokuuta – Ibrahim Petrovitš Gannibal, afrikkalaissyntyinen venäläinen sotilasasiantuntija ja Tallinnan kuvernööri (s. 1696)
18. toukokuuta – Túpac Amaru II, Perun alkuperäisväestön kapinan johtaja (s. 1742)
18. elokuuta – Frans Joosef I, Liechtensteinin ruhtina (s. 1726)
19. syyskuuta – Tobias Furneaux, englantilainen meriupseeri ja tutkimusmatkailija (s. 1735)
21. syyskuuta – Jean-Frédéric Phélypeaux de Maurepas, ranskalainen kreivi, valtiomies ja laivastoministeri (s. 1701)
2. lokakuuta – Hans Henrik Boije, suomalainen valtiopäivämies ja maaherra (s. 1716)
2. marraskuuta – José Francisco de Isla, espanjalainen kirjailija (s. 1703)
3. marraskuuta – Jakob Emanuel Handmann, sveitsiläinen muotokuvamaalari (s. 1718)
14. marraskuuta – Túpac Catari, alk Julián Apaza, eteläamerikkalainen aymarakapinallisten johtohahmo (s. 1750)
17. marraskuuta – Karl Rein, suomalainen kappalainen ja runoilija (s. 1712)
25. marraskuuta – Hans Henrik von Liewen (nuorempi), ruotsalainen kenraali, valtaneuvos ja Turun akatemian kansleri (s. 1704)
Otto Ernst Boije, suomalainen sotaneuvos ja maaherra (s. 1719)
Tapahtumia aiheittain

Kirjallisuusvuosi 1781
Alexander Gabriel Lagus

Alexander Gabriel Lagus (1893 tai ennen)
Alexander Gabriel Lagus (10. helmikuuta 1856 Helsinki – 10. joulukuuta 1912 Helsinki) oli suomalainen metsänhoitaja ja valtiopäivämies.
Laguksen vanhemmat olivat professori, valtioneuvos Wilhelm Lagus ja Fredrika Kastalia Wickman ja puoliso vuodesta 1891 Emma Matilda Bellman. Lagus tuli ylioppilaaksi Helsingissä 1876 ja valmistui filosofian maisteriksi 1886 ja samana vuonna metsänhoitajaksi. Hän oli kirkollisvirkatalojen metsänhoitaja vuodesta 1906. Kenraali Ruben Lagus ja jääkärimajuri Olof Lagus olivat Alexander Gabriel Laguksen poikia.
Lagus oli aatelissäädyssä edustaja valtiopäivillä 1904–1905 ja 1905–1906.
Al Hoceima

| Al Hoceima الحسيمة |
| --- | --- |
 Al Hoceiman hiekkarantaa.
 Al Hoceima
 Koordinaatit: 35°14′50″N, 3°55′56″W 
Valtio:  Marokko
Alue:  Tanger-Tetouan-Al Hoceima
Väkiluku:  120 000
 – Metropolialue:  400 000
 
 www.alhoceima.com 
Infobox OKVirheellinen NIMI-arvo: 
Al Hoceima (esp. Alhucemas, arab. الحسيمة) on Marokon pohjoisosassa Välimeren rannikolla sijaitseva kaupunki. Se on Taza-Al Hoceima-Taounaten hallintoalueen pääkaupunki, joka on Tangierin ja Nadorin jälkeen Rifin alueen suurin kaupunki. Asukkaita Al Hoceimassa on esikaupungit mukaan lukien noin 400 000, joista kaupunkialueella asuu 120 000. Väestö muodostuu enimmäkseen berbereistä.
Historia

Al Hoceima syntyi vuonna 1925, kun espanjalaiset joukot nousivat Rifin sodan aikana maihin paikalla sijaitsevalla hiekkarannalla. Espanjan sisällissotaan johtaneen sotilaskapinan vehkeilijöihin myöhemmin kuulunut kenraali José Sanjurjo julisti alueen Espanjalle kuuluvaksi ja nimesi sen itsensä mukaan Villa Sanjurjoksi. Espanjan Afrikan armeijan joukot rakensivat kaupunkia, mutta se säilyi lähinnä sotilaiden ja heidän perheidensä asuinpaikkana koko 1920- ja 1930-luvun ajan. Kaupungin uudeksi nimeksi oli vaihdettu Villa Alhucemas.
Al Hoceima lähti kasvamaan vasta vuonna 1956 tapahtuneen Marokon itsenäistymisen myötä, jolloin se sai myös nykyisen nimensä. Nykyään kaupunki tunnetaan parhaiten turismistaan. Se on Rifin alueen toiseksi tärkein satamakaupunki Nadorin jälkeen. Vuonna 2004 Al Hoceimassa tapahtui maanjäristys, joka surmasi yli 500 ihmistä.
Aiheesta muualla

Wikimedia Commonsissa on kuvia tai muita tiedostoja aiheesta .
Al Hoceiman kaupungin kotisivut
748

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Tapahtumia

Suuri maanjäristys Lähi-idässä, vaikutukset tuntuivat Pohjois-Egyptistä Bagdadin alueelle saakka.
Syntyneitä

2. huhtikuuta - Kaarle Suuri, frankkien kuningas (muita mahdollisia syntymävuosia ovat 742 tai 747).
Kuolleita

Eadbert I, Kentin kuningas
Al Hirschfeld

| Al Hirschfeld |
| --- | --- |
 Al Hirschfeld vuonna 1955. Kuva: Carl Van Vechten.
Henkilötiedot
Syntynyt: 21. kesäkuuta 1903 St. Louis, Missouri, Yhdysvallat
Kuollut: 20. tammikuuta 2003 (99 vuotta) New York, New York Yhdysvallat
Kansalaisuus:  yhdysvaltalainen
Taiteilija
Ala:  karikatyristi
Albert "Al" Hirschfeld (21. kesäkuuta 1903 St. Louis, Yhdysvallat – 20. tammikuuta 2003 Manhattan, Yhdysvallat) oli yhdysvaltalainen karikatyristi, jonka tunnetuimpia töitä olivat New Yorkin teatterimaailman kuuluisuuksien karikatyyrit. Hän teki piirroksia lehtiin, mainoksiin ja julisteisiin.
Hirschfeldin vanhemmat olivat Isaac and Rebecca Hirschfeld.  Hirschfeld oli 12-vuotias, kun perhe, vanhemmat ja kolme poikaa, muutti St. Louisista New Yorkiin. Hän oli ennen muuttoa aloittanut taideopinnot ja jatkoi New Yorkissa ja 1924 Pariisissa. Balin-matkalla hän heräsi huomaamaan viivan ja keskittyi sittemmin sen käyttöön.
Susan Warms Dryfoos on tehnyt Hirschfeldistä dokumentin The Line King: The Al Hirschfeld Story, joka on ollut Oscar-ehdokkaana dokumenttielokuvien sarjassa.
Palkinnot ja tunnustukset

Hirschfeldin mukaan on New Yorkissa nimetty Al Hirschfeld Theater, jonka aiempi nimi oli Martin Beck Theater. Vähän ennen kuolemaansa hänet valittiin American Academy of Arts and Lettersin jäseneksi ja hänelle myönnettiin National Medal of Arts.
Aiheesta muualla

Al Hirschfeld Foundation
Aino Vuorinen

Aino Vuorinen (s. 8. joulukuuta 2001) on suomalainen jalkapalloilija, pelipaikaltaan hyökkääjä. Hän nousi FC Hongan junioreista liigajoukkueeseen kaudeksi 2019. Hän pelasi ensimmäisellä liigakaudellaan 22 ottelua ja teki niissä viisi maalia. Kaudella 2020 vammat haittasivat hänen alkukauttaan ja hän pelasi kauden aikana kymmenen liigaottelua, joissa hän teki kaksi maalia. Hän jatkaa FC Hongassa kaudella 2021.
Vuorinen on pelannut Suomen nuorisomaajoukkueissa Hän pelasi alle 17-vuotiaiden maailmanmestaruuskilpailuissa 2018 ja teki maalin tasapeliin päättyneessä alkulohko-ottelussa Uruguayta vastaan. Aiemmin samana vuonna Suomi varmisti MM-kisapaikkansa sijoittumalla alle 17-vuotiaiden Euroopan-mestaruuskilpailuissa kolmanneksi, ja Vuorinen teki tuon turnauksen alkulohkossa Suomen ainoan maalin tappioon päättyneessä ottelussa Saksaa vastaan sekä voittomaalin ottelussa Alankomaita vastaan.
Abdoulaye Méïté

| Henkilötiedot |
| --- | --- | --- |
Syntymäaika: 6. lokakuuta 1980 (ikä 44)
Syntymäpaikka: Pariisi, Ranska
Pelipaikka: puolustaja
Pituus: 185 cm
Seurat
| Vuodet | Seura | O (M) |
| 1998–2000 2000–2006 2006–2008 2008–2011 2011–2012 2013 2014 2014–2015 2015 2016– | Red Star Olympique de Marseille Bolton Wanderers West Bromwich Albion Dijon FCO Honka Doncaster Rovers OFI Kreeta Ross County SJK | 18 (1) 116 (1) 56 (0) 48 (0) 25 (1) 25 (0) 16 (1) 9 (0) 0 (0) 0 (0) |
Maajoukkue
| 2003–2010 |  Norsunluurannikko | 50 (1) |
 Seurajoukkueuran tilastot kattavat vain kansalliset sarjat, päivitetty 4. huhtikuuta 2016.
| Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Maa:   Norsunluurannikko> Miesten jalkapallo. |
| --- | --- | --- | --- |
|  Hopeaa | Egypti 2006 | Jalkapallo |  |
Abdoulaye Méïté (s. 6. lokakuuta 1980 Pariisi) on Ranskassa syntynyt norsunluurannikkolainen jalkapalloilija, joka on edustanut Veikkausliigassa pelaavaa Seinäjoen Jalkapallokerhoa. Hän on pelipaikaltaan puolustaja.
Ura

Méïté aloitti uransa vuonna 1998 ranskalaisessa Red Starsissa. Kahden Stars-kauden jälkeen hän siirtyi Marseilleen, jossa pelasi vuosien 2000–2006 välillä 116 Ranskan pääsarjan Ligue 1:n ottelua, tehden yhden maalin. 18 kuukauden spekulaatiot Méïtén siirtymisestä englantilaiseen Boltoniin päättyivät 14. heinäkuuta 2006, kun seura julkisti sopimuksen norsunluurannikkolaisen kanssa. Pelattuaan Boltonissa vuodet 2006–2008 hän siirtyi West Bromwichiin, jossa pelasi vuodet 2008–2011. Kauden 2011–2012 Méïté edusti Ligue 1:n Dijonia. Maaliskuussa 2013 hän teki sopimuksen suomalaisen Hongan kanssa. Méïté valittiin Veikkausliigan kuukauden pelaajaksi elokuussa 2013.
Tammikuussa 2014 Méïté allekirjoitti kauden 2013-2014 loppuun kestävän sopimuksen Englannin mestaruussarjan Doncaster Rovers FC:n kanssa. Kauden jälkeen hän siirtyi Kreikan Superliigan OFI Kreetaan. Méïté oli joukkueessa vain puoli vuotta, ja hän siirtyi tammikuussa 2015 Skotlannin valioliigan Ross County FC:n riveihin pelaamatta kuitenkaan otteluakaan joukkueessa. Helmikuussa 2016 julkistettiin Méïtén paluu Suomeen ja Veikkausliigaan. Tällä kertaa joukkueena oli hallitseva Suomen mestari, SJK, jonka kanssa hän solmi kauden mittaisen sopimuksen.
Norsunluurannikon maajoukkuetta Meïté on edustanut 50 kertaa. Hän oli mukana MM-joukkueessa vuoden 2006 MM-kisoissa, jossa hän pelasi kahdessa ottelussa.
Saavutukset

2004 UEFA-cupin finalisti (Olympique de Marseille)
2005 Intertoto-cupin voitto (Olympique de Marseille)
2006 Ranskan cupin finalisti (Olympique de Marseille)
Agostino Carracci

Agostino Carracci (tai Caracci) (16. elokuuta 1557 Bologna – 22. maaliskuuta 1602 Parma) oli italialainen barokin ajan taidemaalari ja graafikko. Hän oli Annibale Carraccin veli ja Ludovico Carraccin serkku. He perustivat yhdessä Accademia degli Incamminati -taidekoulun Bolognaan vuonna 1582. Carraccin omat taideteokset herättivät aikanaan huomiota pornografisten aiheidensa vuoksi.
Aiheesta muualla

Kuvia tai muita tiedostoja aiheesta Agostino Carracci Wikimedia Commonsissa
1785

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

10. toukokuuta – Kuumailmapallo syöksyi maahan Tullamoressa, Irlannissa. Onnettomuudessa paloi noin sata taloa ja sitä pidetään maailmanhistorian ensimmäisenä lentoliikenteen katastrofina.
6. heinäkuuta – Dollari valittiin yksimielisesti Yhdysvaltain rahayksiköksi.
12. lokakuuta – Antonio Salierin oopperan La Grotta di Trofonio kantaesitys Wienin Burgtheaterissa.
Montgolfierin veljekset ylittivät kuumailmapallolla Englannin kanaalin.
Johan Gadolinista tuli Turun Akatemian kemian professori.
Kaskinen perustettiin.
Immanuel Kantin kirja Grundlegung zur Metaphysik der Sitten ilmestyi.
Friedrich Schiller: Oodi ilolle.
Ruotsalainen kansankirja Lunkentus ilmestyi.
Kuolleita

3. tammikuuta – Baldassare Galuppi, venetsialainen muusikko (s. 1706)
3. tammikuuta – Lars Montin, ruotsalainen kasvitieteilijä ja lääkäri (s. 1723)
6. tammikuuta – Haym Salomon, puolalais-yhdysvaltalainen liikemies ja pankkiiri (s. 1740)
30. tammikuuta – Anton Rolandsson Martin, suomalainen ornitologi ja lääkäri (s. 1729)
2. huhtikuuta – Gabriel Bonnot de Mably, ranskalainen yhteiskuntafilosofi, historioitsija ja poliittinen kirjailija (s. 1709)
1. toukokuuta – Jonas Cajanus, suomalainen maanmittari (s. 1716)
4. toukokuuta – János Sajnovics, unkarilainen kielitieteilijä, matemaatikko ja tähtitieteilijä (s. 1733)
19. toukokuuta – Gabriel Heinricius, suomalainen professori ja dosentti (s. 1710)
2. kesäkuuta – Gottfried August Homilius, saksalainen säveltäjä ja kirkkomuusikko (s. 1714)
15. kesäkuuta – Jean-François Pilâtre de Rozier, ranskalainen kemian ja fysiikan opettaja ja kuumailmapallolentäjä (s. 1754)
30. kesäkuuta – James Oglethorpe, brittiläinen upseeri ja parlamentaarikko, Yhdysvaltain Georgian osavaltion perustaja (s. 1696)
13. heinäkuuta – Stephen Hopkins, rhodeislandilainen poliitikko (s. 1707)
5. syyskuuta – Jakob Bremer, ruotsalainen liikemies (s. 1711)
6. syyskuuta – Nils Wiklund, suomalainen pappi ja herätyssaarnaaja (s. 1732)
26. syyskuuta – Ventura Rodríguez, espanjalainen arkkitehti ja taiteilija (s. 1717)
30. lokakuuta – Gustaf Philip Creutz, ruotsalainen kreivi, kansliapresidentti, diplomaatti ja runoilija (s. 1731)
2. joulukuuta – Olof Pryss, suomalainen lainopin professori ja Turun akatemian rehtori (s. 1708)
15. joulukuuta – Jaakko Niemi, suomalainen uudisraivaaja (s. 1715)
29. joulukuuta – Johan Herman Wessel, norjalainen kirjailija (s. 1742)
Tapahtumia aiheittain

Kirjallisuusvuosi 1785
Airai

| Airai |
| --- | --- |
 Lippu
 Osavaltion sijainti Palaussa
Valtio:   Palau
Pinta-ala:  44 km²
Väkiluku (2015):  2 464
 – väestötiheys:  56 as./km²
Lyhenteet:  
 – ISO 3166:  PW-004
Airai on Palaun saarivaltion toiseksi asutetuin osavaltio Kororin jälkeen. Se sijaitsee Babeldaobin saaren etelärannikolla. Airain pinta-ala on 44 neliökilometriä ja siellä on 2 464 asukasta (vuonna 2015). Myös osavaltion suurin asutuskeskus on nimeltään Airai.
Airain osavaltiossa sijaitsee Palaun kansainvälinen lentoasema. Osavaltio on yhdistetty sillalla läheiseen Kororin saareen.
Airakselan koulu

| Airakselan koulu |
| --- | --- |
 Airakselantien varrella Kuopion Karttulassa sijaitseva Airakselan koulu toimi esi- ja alakouluna kesään 2013 saakka.
Sijainti:  Airakselantie 339, 71490 Airaksela
Koordinaatit:  62.7201°N, 27.4366°E
Tyyppi:  suomenkielinen esi- ja alakoulu
Lakkautettu:  elokuu 2013
Luokat:  0–6
Oppilaita:  noin 20
Verkkosivut
Airakselan koulu oli Kuopion Karttulan Airakselassa toiminut suomenkielinen esi- ja alakoulu (luokka-asteet 0–6). Noin 20 oppilaan kyläkoulu lakkautettiin elokuussa 2013. Vuonna 1930 rakennettu punatiilinen, kaksikerroksinen koulurakennus ja siihen liittyvä talousrakennus myytiin yksityishenkilölle elokuussa 2014 yhteensä 70 000 euron kauppahinnalla.
Aileu

| Aileu |
| --- | --- |

 Koordinaatit: 8°43′S, 125°34′E 
Valtio:   Itä-Timor
Alue:  Aileu
Väkiluku (2015):  2 788
Infobox OKVirheellinen NIMI-arvo: 
Aileu on kaupunki Itä-Timorissa Aileun alueella. Kaupungissa oli noin 2 790 asukasta vuoden 2015 väestönlaskennassa.
Aiheesta muualla

Kuvia tai muita tiedostoja aiheesta Aileu Wikimedia Commonsissa
Aivoaneurysma

Kaaviokuva valtimonpullistumasta
Aivoaneurysma on valtimon pullistuma aivoissa. Paljain silmin havaittavina oireena voi esiintyä pullistuman vastakkaisen puolen silmässä pupillin laajentuma, mutta yleensä puhkeamaton aneurysma on täysin oireeton. Aneurysma on vaarallinen, koska se voi kasvaa ja puhjeta. Puhkeamisen seurauksena veri pääsee vuotamaan lukinkalvon alaiseen tilaan (SAV eli subaraknoidaalivuoto) tai suoraan aivokudokseen (ICH eli intrakerebraalivuoto). Aneurysmavuodon oireet ovat tavallisesti rajut. Tyypillisiä oireita ovat: äkillisesti alkava kova päänsärky, pahoinvointi, oksentelu, silmien valonarkuus ja noin kolmasosalla välitön tajuttomuus. Vuoto voi rajoittua itsestään aivovaltimoiden supistuessa sen seurauksena. Aneurysmavuoto on monessa tapauksessa tappava. Vaikka vuoto olisi rajoittunut ensin itsestään, on potilas suuressa uusintavuodon vaarassa. Yli puolet potilaista, joilla vuoto uusii, kuolee. Aneurysmavuodon saanut henkilö tulee välittömästi ohjata neurokirurgin arvioon.
Diagnosointi

Subaraknoidaalivuoto tai aivoverenvuoto diagnosoidaan pään tietokonetomografialla. Aivoaneurysma diagnosoidaan nykypäivänä yleisesti tietokonetomografia-angiografialla (lyhenne CTA = Computed Tomography Angiography) tai DSA-tutkimuksella (DSA = Digital Subtraction Angiography). DSA-tutkimuksessa nivuspunktion kautta valtimoon viedään katetri ja ohjainvaijeri, joiden avulla liikutaan aivovaltimoiden alueelle. Valtimoon ruiskutetaan röntgenvarjoainetta, minkä jälkeen röntgenkuvat paljastavat aneurysman olinpaikan tai muun vuotokohdan (esimerkiksi verisuonien epämuodostuman). Angiografia-tutkimus on siis ns. invasiivinen eli elimistön sisäelimiin tunkeutuva tutkimus. Näihin päiviin asti se on ollut ylivoimaisen tarkka aneurysmien diagnostinen tutkimus, mutta tietokonetomografiatekniikan kehittyminen nykyään jo käytössä oleviin 64-leikelaitteisiin on tuonut tietokonetomografiatekniikan lähelle tasa-arvoista asemaa, ja DSA-tutkimuksesta on osittain luovuttu tietokonetomografiatekniikan etujen vuoksi.